smcproject/ml-wiki-sentences huggingface dataset:
ഈ പ്രക്രിയ നടക്കുമ്പോൾ ഒന്നാംകാലത്തിൽ സാഹിത്യം ഒരു തവണയും രണ്ടാം കാലത്തിൽ രണ്ടു തവണയും തിസ്രത്തിൽ മൂന്നു തവണയും മൂന്നാം കാലത്തിൽ നാലു തവണയും കേൾക്കുന്നു.
പല്ലവിയുടെ സംഗീതം എടുത്ത കാലത്തിൽതന്നെ പാടിക്കൊണ്ട്, താളം മാത്രം 4 കള, 2 കള, 1 കള എന്നീ ക്രമത്തിൽ ഇടുന്നതിനെ പ്രതിലോമം എന്നു പറയുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുലോമപ്രതിലോമങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുവാദിസ്വരം
വാദിസ്വരവും സംവാദിസ്വരവും നിർവഹിക്കുന്ന രാഗവിശേഷരഞ്ജനയിൽ സഹായിക്കുന്ന സ്വരമാണ് അനുവാദിസ്വരം .
ഒരു രാഗത്തിനുള്ളിലെ സ്വരങ്ങളെ അവ തമ്മിലുള്ള ബന്ധത്തെ ആസ്പദമാക്കിയാണ് വാദി, സംവാദി, വിവാദി, അനുവാദി എന്നിങ്ങനെ തരംതിരിച്ചിട്ടുള്ളത്.
ഒരു രാഗത്തിലെ ഏറ്റവും പ്രധാനസ്വരം വാദിസ്വരമാണ്.
ഈ സ്വരം രാഗത്തിൽ പലപ്പോഴും ആവർത്തിക്കപ്പെടുന്നു.
സംവാദിസ്വരമാകട്ടെ സ്വരച്ചേർച്ച ഉളവാക്കുവാൻ സഹായിക്കുന്നവയാണ്.
അസുഖമുളവാക്കുന്ന സ്വരമാണ് വിവാദി.
സ്വരസാമ്യം ഉണ്ടാക്കുന്ന സ്വരമാണ് അനുവാദി.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുവാദിസ്വരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടൂർ (വിവക്ഷകൾ)
അടൂർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സ്ഥലനാമങ്ങൾ അടൂർ (പത്തനംതിട്ട) - കേരളത്തിലെ പത്തനംതിട്ട ജില്ലയിലെ ഒരു പട്ടണം.
അടൂർ, കാസർഗോഡ് - കേരളത്തിലെ കാസർഗോഡ് ജില്ലയിലെ ഒരു ഗ്രാമം.
അടൂർ (ചാലക്കുടി) - കേരളത്തിലെ തൃശൂർ ജില്ലയിലെ ചാലക്കുടി പട്ടണത്തിൽ ഉള്ള ഒരു ഗ്രാമം.
അടൂർ ലോകസഭാമണ്ഡലം - കേരളത്തിലെ മുൻ ലോകസഭാമണ്ഡലം.
വ്യക്തികൾ അടൂർ ഗോപാലകൃഷ്ണൻ - അടൂർ എന്ന പദം ചലച്ചിത്രസംവിധായകനായ അടൂർ ഗോപാലകൃഷ്ണനെ കുറിക്കാനും ഉപയോഗിക്കാറുണ്ട്.
അടൂർ ഭാസി - മലയാളസിനിമയിലെ ഒരു ഹാസ്യനടൻ അടൂർ പ്രകാശ് - കേരള നിയമസഭയിലെ റവന്യു,കയർ എന്നീ വകുപ്പുകളുടെ മന്ത്രി അടൂർ പങ്കജം - ഒരു മലയാള ചലച്ചിത്ര നാടക നടി അടൂർ ഭവാനി - മലയാളചലച്ചിത്ര രംഗത്തെ ഒരു നടി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അടൂർ ഗോവിന്ദൻകുട്ടി
മലയാള ചലച്ചിത്രരംഗത്തെ യുവനടനും ടെലിവിഷൻ അവതാരകനുമാണ് അടൂർ ഗോവിന്ദൻകുട്ടി (പൂർണ്ണനാമം: പി. സി. ഗോവിന്ദൻകുട്ടി നായർ ).
അടൂർ സ്വദേശിയായ അദ്ദേഹം കൈരളി ചാനലിലെ "സ്റ്റുഡൻറ്സ് ഒൺലി" എന്ന പരിപാടിയുടെ അവതാരകനായാണ് ദൃശ്യമാധ്യമ രംഗത്തേയ്ക്ക് എത്തിപ്പെടുന്നത്.
അക്കാലത്തെ ക്യാമ്പസ്സുകളുടെ പ്രിയ പരിപാടിയായിരുന്ന സ്റ്റുഡൻറ്സ് ഒൺലിയുടെ 800ൽ അധികം എപ്പിസോഡുകൾ അദ്ദേഹം അവതരിപ്പിച്ചിട്ടുണ്ട്.
പത്തനംതിട്ട ജില്ലയിലെ അടൂരിൽ ജനിച്ച ഗോവിന്ദൻകുട്ടി പന്തളം N.S.S കോളേജിലാണ് ബിരുദ പഠനം പൂർത്തിയാക്കിയത്.
ശേഷം ന്യൂയോർക്കിലെ ഹോളീവുഡ് ഫിലിം അക്കാഡമിയിലാണ് അദ്ദേഹം സിനിമയുമായി ബന്ധപ്പെട്ട അഡ്വാൻസ്ഡ്‌ കോഴ്സ് പഠനം നടത്തിയത്.
2001ൽ കൈരളി ചാനലിൽ സംപ്രേഷണം ആരംഭിച്ച സ്റ്റുഡൻറ്സ് ഒൺലി എന്ന ക്യാമ്പസ്സ് ഷോയിലൂടെയാണ് അദ്ദേഹം ഒരു ചാനൽ അവതാരകനായി രംഗത്തുവരുന്നത്.
തുടർന്ന് 2005ൽ പുറത്തിറങ്ങിയ അനന്ദഭദ്രം എന്ന ചിത്രത്തിലൂടെ വാണിജ്യ സിനിമകളുടെ ഭാഗമായി മാറി.
2010ൽ പുറത്തിറങ്ങിയ 3 ചാർ സൗ ബീസ് എന്ന ചിത്രത്തിലൂടെ ഗോവിന്ദൻകുട്ടി തിരക്കഥാകൃത്ത്, സംവിധായകൻ എന്നീ നിലകളിലും പ്രശസ്തനായിമാറി.
അഭിനയിച്ച ചിത്രങ്ങൾ പുറത്തിറങ്ങിയ വർഷം ചലച്ചിത്രം ഭാഷ കഥാപാത്രം 2005 അനന്ദഭദ്രം മലയാളം -- 2005 ഹാർട്ട്ബീറ്റ്സ് മലയാളം ഹരികുട്ടൻ നായർ 2008 വൺവേ ടിക്കറ്റ് മലയാളം -- 2010 നന്തുണി മലയാളം -- 2010 3 ചാർ സൗ ബീസ് മലയാളം ശെൽവൻ 2012 അസുരവിത്ത്‌ മലയാളം -- 2012 സ്പിരിറ്റ്‌ മലയാളം ബിനോയ്‌ 2014 പ്രണയകഥ മലയാളം സെബാൻ 2016 ശ്യാം മലയാളം സ്റ്റീഫൻ അവലംബം
അടൂർ പ്രകാശ് ഇംഗ്ലീഷ് വിലാസം https://ml.wikipedia.org/wiki/Adoor_Prakash
2019 മുതൽ ആറ്റിങ്ങലിൽ നിന്നുള്ള ലോക്സഭാംഗവും മുൻ സംസ്ഥാന കാബിനറ്റ് വകുപ്പ് മന്ത്രിയും 1996 മുതൽ 23 വർഷം കോന്നി മണ്ഡലത്തിൽ നിയമസഭാംഗവുമായിരുന്ന കേരളത്തിൽ നിന്നുള്ള കോൺഗ്രസ് നേതാവാണ് അടൂർ പ്രകാശ് (ജനനം:24 മെയ് 1955) ജീവിതരേഖ
പത്തനംതിട്ട ജില്ലയിലെ അടൂരിൽ എൻ. കുഞ്ഞുരാമന്റെയും വി.എം. വിലാസിനിയുടെയും മകനായി 1955 മേയ് 24-ന് ജനിച്ചു.
ബി.എ., എൽ.എൽ.ബി., എന്നിവ പൂർത്തിയാക്കി.
അഭിഭാഷകനായും ട്രേഡ് യൂണിയൻ നേതാവായും പ്രവർത്തിച്ചു.
വിദ്യാർഥി പ്രസ്ഥാനത്തിലൂടെ രാഷ്ട്രീയത്തിൽ പ്രവേശിച്ച ഇദ്ദേഹം കെ.എസ്.യു. (ഐ) യുടെ സംസ്ഥാന ഘടകം വൈസ് പ്രസിഡന്റായി 1979 മുതൽ 1981 വരെ പ്രവർത്തിച്ചു.
1984 - മുതൽ 1988 വരെ പത്തനംതിട്ട ജില്ലാ യൂത്ത് കോൺഗ്രസ് പ്രസിഡന്റായും 1988 മുതൽ 1992 വരെ യൂത്ത് കോൺഗ്രസ് (ഐ) യുടെ ജനറൽ സെക്രട്ടറിയായും സേവനമനുഷ്ഠിച്ചു .
1997-2001 വരെ കെ.പി.സി.സി (ഐ) യുടെ ജോയിന്റ് സെക്രട്ടറിയായും 1993-ൽ ഡി.സി.സി. (ഐ) യുടെ പത്തനംതിട്ട ജില്ലാ വൈസ് പ്രസിഡന്റായും പ്രവർത്തിച്ചിരുന്നു.
1992-ൽ പ്രകാശ്  കെ.പി.സി.സി (ഐ) യുടെ മെംബറായും തിരഞ്ഞെടുക്കപ്പെട്ടിരുന്നു.
പത്തനംതിട്ട ജില്ലാ സഹകരണ ബാങ്കിന്റെ ഡയറക്ടറായും കേരള സ്റ്റേറ്റ് കോ-ഓപ്പറേറ്റീവ് ബാങ്കിന്റെ ഡയറക്ടറായും കേരള സ്റ്റേറ്റ് കോ-ഓപ്പറേറ്റീവ് റബ്ബർ മാർക്കറ്റിങ് ഫെഡറേഷന്റെ പ്രസിഡന്റായും കോ-ഓപ്പറേറ്റീവ് അഗ്രിക്കൾച്ചർ സൊസൈറ്റിയുടെ ഡയറക്ടറായും സേവനമനുഷ്ഠിച്ചിട്ടുണ്ട്.
നിയമസഭയിൽ ഇദ്ദേഹം പത്ത് , പതിനൊന്ന് , പന്ത്രണ്ട് , പതിമൂന്ന് സഭകളിൽ കോന്നി മണ്ഡലത്തെ പ്രതിനിധീകരിച്ചു.
കേരളാ നിയമസഭാംഗം മുൻ റവന്യു,കയർ  വകുപ്പ് മന്ത്രിയായിരുന്നു അടൂർ പ്രകാശ്.
കോന്നിയിൽ നിന്ന് നാലു തവണ വിജയിച്ച ഇദ്ദേഹം ആദ്യ ഉമ്മൻ ചാണ്ടി മന്ത്രിസഭയിൽ ഭക്ഷ്യ-സിവിൽ സപ്ലൈസ് മന്ത്രിയായിരുന്നു.
2011-ൽ രൂപീകരിക്കപ്പെട്ട രണ്ടാം ഉമ്മൻ ചാണ്ടി മന്ത്രിസഭയിൽ ഇദ്ദേഹത്തിന് ആദ്യം ആരോഗ്യം, കയർ എന്നീ വകുപ്പുകളുടെ ചുമതലയാണുണ്ടായിരുന്നത്.
2012 ഏപ്രിലിലെ മന്ത്രിസഭാ അഴിച്ചുപണിയെ തുടർന്ന് ഇദ്ദേഹത്തിന് ആരോഗ്യവകുപ്പിന് പകരം റവന്യു വകുപ്പ് നൽകപ്പെടുകയുണ്ടായി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019 ആറ്റിങ്ങൽ ലോകസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ് 380995 എ. സമ്പത്ത് സി.പി.എം. , എൽ.ഡി.എഫ്. 342748 ശോഭ സുരേന്ദ്രൻ ബി.ജെ.പി. , എൻ.ഡി.എ. 248081 2016 കോന്നി നിയമസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ്. ആർ. സനൽ കുമാർ സി.പി.ഐ.എം. , എൽ.ഡി.എഫ്. ഡി. അശോക കുമാർ ബി.ജെ.പി. , എൻ.ഡി.എ. 2011 കോന്നി നിയമസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ്. എം.എസ്. രാജേന്ദ്രൻ സി.പി.ഐ.എം. , എൽ.ഡി.എഫ്. വി.എസ്. ഹരീഷ് ചന്ദ്രൻ ബി.ജെ.പി. , എൻ.ഡി.എ. 2006 കോന്നി നിയമസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ്. വി.ആർ. ശിവരാജൻ സി.പി.ഐ.എം. , എൽ.ഡി.എഫ്. പി.ഡി. പദ്‌മകുമാർ ബി.ജെ.പി. , എൻ.ഡി.എ. 2001 കോന്നി നിയമസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ്. കടമനിട്ട രാമകൃഷ്ണൻ സി.പി.ഐ.എം. , എൽ.ഡി.എഫ്. പി.കെ. വിജയകുമാർ ബി.ജെ.പി. , എൻ.ഡി.എ. 1996 കോന്നി നിയമസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ്. എ. പത്മകുമാർ സി.പി.ഐ.എം. , എൽ.ഡി.എഫ്. പി.ഡി. പദ്‌മകുമാർ ബി.ജെ.പി. , എൻ.ഡി.എ. അവലംബം പതിനേഴാം ലോകസഭയിൽ കേരളത്തിൽ നിന്നുള്ള അംഗങ്ങൾ രാജ്‌മോഹൻ ഉണ്ണിത്താൻ | കെ. സുധാകരൻ | കെ. മുരളീധരൻ | രാഹുൽ ഗാന്ധി | എം.കെ. രാഘവൻ | പി.കെ. കുഞ്ഞാലിക്കുട്ടി | എം.പി. അബ്ദുസമദ് സമദാനി | ഇ.
അടൂർ, ചാലക്കുടി
തൃശൂർ ജില്ലയിലെ ചാലക്കുടിയിൽ ചാലക്കുടിപ്പുഴക്ക് അരികത്തായി സ്ഥിതിചെയ്യുന്ന ഗ്രാമമാണ്‌ അടൂർ .
സംഘകാലത്ത് അടവൂർ എന്നാണിത് അറിയപ്പെട്ടിരുന്നത്.
ചാലക്കുടി അന്ന് അടവൂരിന്റെ ഒരു ഭാഗം മാത്രമായിരുന്നു.
ട്രാവങ്കൂർ ലൈൻസ് എന്നറിയപ്പെട്ടിരുന്ന നെടുങ്കോട്ട അടൂർ സ്പർശിച്ചാണ്‌ പോയിരുന്നത്.
കുറിപ്പുകൾ അവലംബം ↑ {{ cite book }} : Cite has empty unknown parameter: | coauthors= ( help )
അടൂർ നഗരസഭ അടൂർ നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
പത്തനംതിട്ട ജില്ലയിൽ അടൂർ താലൂക്കിലാണ് അടൂർ നഗരസഭ സ്ഥിതി ചെയ്യുന്നത്.
അടൂർ വില്ലേജുപരിധിയിൽ സ്ഥിതി ചെയ്യുന്ന അടൂർ നഗരസഭയിൽ 28 വാർഡുകളുണ്ട്.
ഉമ്മൻ തോമസാണ് ഇപ്പോഴത്തെ നഗരസഭാധ്യക്ഷൻ ചരിത്രം
1982 നവംബർ ഒന്നാം തീയതി പത്തനംതിട്ട ജില്ല രൂപീകരിക്കുന്നതു വരെ കൊല്ലം ജില്ലയിലെ കുന്നത്തൂർ താലൂക്കിലാണ് അടൂർ ഉൾപ്പെട്ടിരുന്നത്.
1990 ഏപ്രിൽ ഒന്നാം തീയതിയാണ്, അതുവരെ പഞ്ചായത്തായിരുന്ന അടൂർ , മുനിസിപ്പാലിറ്റിയായി ഉയർത്തപ്പെട്ടത്.
തുടർന്ന് പഞ്ചായത്തുകമ്മിറ്റിയെ പിരിച്ചുവിടുകയും സ്പെഷ്യൽ ഓഫീസറുടെ കീഴിൽ നഗരസഭ പ്രവർത്തനം ആരംഭിക്കുകയും ചെയ്തു.
മുനിസിപ്പാലിറ്റിയായ ശേഷം, 1995-ൽ നടന്ന ആദ്യ തെരഞ്ഞെടുപ്പിൽ ചക്കനാട്ടു രാജേന്ദ്രൻ അടൂർ നഗരസഭയുടെ ആദ്യ ചെയർമാനായി തെരഞ്ഞെടുക്കപ്പെട്ടു.
1914-ൽ സ്ഥാപിക്കപ്പെട്ട അടൂർ മലയാളം സ്കൂൾ (അടൂർ ഗവ: യു.പി.എസ്.) ആണ് ഈ പ്രദേശത്തെ ആദ്യത്തെ വിദ്യാലയം.
ഇന്ന് ഒട്ടേറെ വിദ്യാഭ്യാസ സ്ഥാപനങ്ങൾ നഗരസഭാ പരിധിയിൽ പ്രവർത്തിക്കുന്നുണ്ട് ആരാധനാലയങ്ങൾ
അടൂർ നഗരഹൃദയത്തിൽ സ്ഥിതി ചെയ്യുന്ന പാർത്ഥസാരഥി ക്ഷേത്രം വളരെ പ്രശസ്തമാണ്.
പന്നിവിഴ ദേവീക്ഷേത്രം, കണ്ണംകോട് മുസ്ലീംപള്ളി, കണ്ണംകോട് ഓർത്തഡോക്സ് പള്ളി, അടൂർ തിരുഹൃദയപ്പള്ളി  എന്നിവയാണ് മറ്റ് പ്രധാന ആരാധനാലയങ്ങൾ .
അടൂർ, കാസർഗോഡ് ഇംഗ്ലീഷ് വിലാസം https://ml.wikipedia.org/wiki/Adoor_Kasargod
കേരളത്തിലെ കാസർഗോഡ് ജില്ലയിൽ കാസറഗോഡ് നിന്നും 45 കിലോമീറ്റർ അകലെയായി സ്ഥിതി ചെയ്യുന്ന ഒരു ഗ്രാമമാണ് അടൂർ .
അർജ്ജുനൻ സ്ഥാപിച്ചു എന്ന് വിശ്വസിക്കുന്ന പുരാതനമായ ഒരു ശിവക്ഷേത്രം ഇവിടെയുണ്ട്.
അർജ്ജുനനും ശിവനും തമ്മിൽ കിരാതയുദ്ധം നടന്നത് ഇവിടെയാണെന്ന് വിശ്വസിക്കപ്പെടുന്നു.
അടൂരിന് അടുത്തുള്ള വനങ്ങൾ ശിവന്റെയും പരിവാരങ്ങളുടെയും വിഹാരരംഗമാണെന്ന് വിശ്വസിക്കപ്പെടുന്നു.
ഇവിടേയ്ക്ക് തദ്ദേശവാസികളും ആദിവാസികളും പോകാറില്ല.
അടൂർ നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Adoor_KLA
കേരളത്തിലെ പത്തനതിട്ട ജില്ലയിലെ ഒരു നിയമസഭാമണ്ഡലമാണ് അടൂർ നിയമസഭാമണ്ഡലം .
അടൂർ താലൂക്കിൽ ഉൾപ്പെടുന്ന അടൂർ നഗരസഭ , പന്തളം നഗരസഭ, പന്തളം തെക്കേക്കര , തുമ്പമൺ , കൊടുമൺ , ഏഴംകുളം , ഏറത്ത് , പള്ളിക്കൽ , കടമ്പനാട് എന്നീ ഗ്രാമപഞ്ചായത്തുകളും ഉൾപ്പെടുന്ന നിയമസഭാമണ്ഡലമാണ്.
സി.പി.ഐയിലം ചിറ്റയം ഗോപകുമാറാണ് 2011 മുതൽ ഈ മണ്ഡലത്തെ പ്രതിനിധീകരിക്കുന്നത്.
2011 മുതൽ പട്ടിക ജാതി സംവരണ മണ്ഡലമാണ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 (എസ്.സി.) ചിറ്റയം ഗോപകുമാർ സി.പി.ഐ. , എൽ.ഡി.എഫ്. കെ.കെ. ഷാജു കോൺഗ്രസ് (ഐ.) , യു.ഡി.എഫ്. 2011 (എസ്.സി.) ചിറ്റയം ഗോപകുമാർ സി.പി.ഐ. , എൽ.ഡി.എഫ്. പന്തളം സുധാകരൻ കോൺഗ്രസ് (ഐ.) , യു.ഡി.എഫ്. 2006 തിരുവഞ്ചൂർ രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. ഡി.കെ. ജോൺ കേരള കോൺഗ്രസ് (ജെ.) , എൽ.ഡി.എഫ്. 2001 തിരുവഞ്ചൂർ രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. പള്ളിക്കൽ പ്രസന്നകുമാർ സി.പി.എം. , എൽ.ഡി.എഫ്. 1996 തിരുവഞ്ചൂർ രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. കെ.എൻ. ബാലഗോപാൽ സി.പി.എം. , എൽ.ഡി.എഫ്. 1991 തിരുവഞ്ചൂർ രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. ആർ. ഉണ്ണികൃഷ്ണൻ പിള്ള സി.പി.എം. , എൽ.ഡി.എഫ്. 1987 ആർ. ഉണ്ണികൃഷ്ണൻ പിള്ള സി.പി.എം. , എൽ.ഡി.എഫ്. തെന്നല ബാലകൃഷ്ണപിള്ള കോൺഗ്രസ് (ഐ.) , യു.ഡി.എഫ്. 1982 തെന്നല ബാലകൃഷ്ണപിള്ള കോൺഗ്രസ് (ഐ.) , യു.ഡി.എഫ്. സി.പി. കരുണാകരൻ പിള്ള സി.പി.എം. , എൽ.ഡി.എഫ്. 1977 തെന്നല ബാലകൃഷ്ണപിള്ള കോൺഗ്രസ് (ഐ.) മാത്യു മുതലാളി കെ.സി.പി. 1970 തെങ്ങമം ബാലകൃഷ്ണൻ സി.പി.ഐ. ദാമോദരം ഉണ്ണിത്താൻ സി.പി.ഐ.എം. 1967 പി. രാമലിംഗം അയ്യർ സി.പി.ഐ. പി. രാഘവൻ സ്വതന്ത്ര സ്ഥാനാർത്ഥി 1965 കെ.കെ. ഗോപാലൻ നായർ കേരള കോൺഗ്രസ് പി. രാമലിംഗം അയ്യർ സി.പി.ഐ. ഇതും കാണുക കേരളത്തിലെ നിയമസഭാമണ്ഡലങ്ങൾ പുറത്തേക്കുള്ള കണ്ണികൾ ↑ ↑ http://www.keralaassembly.org/index.html
അടൂർ പങ്കജം ഇംഗ്ലീഷ് വിലാസം https://ml.wikipedia.org/wiki/Adoor_Pankajam
അന്തരിച്ച ഒരു മലയാളചലച്ചിത്രനാടക നടിയായിരുന്നു അടൂർ പങ്കജം ഇംഗ്ലീഷ്: Adoor Pankajam (1925 - ജൂൺ 26 2010 ).
കേരളത്തിലെ പത്തനംതിട്ട ജില്ലയിലെ അടൂർ സ്വദേശിനിയായ പങ്കജം നാനൂറിലധികം ചിത്രങ്ങളിൽ സഹനടിയായും ഹാസ്യതാരമായും അഭിനയിച്ചിട്ടുണ്ട്.
പ്രസിദ്ധ നടി അടൂർ ഭവാനി സഹോദരിയാണ്‌.
അടൂർ പാറപ്പുറത്തെ കുഞ്ഞുരാമൻ പിള്ളയുടെയും കുഞ്ഞുകുഞ്ഞമ്മയുടെയും എട്ടുമക്കളിൽ രണ്ടാമത്തെ മകളായാണ്‌ പങ്കജം ജനിച്ചത്.
1929 വൃശ്ചികമാസം 5 നു് ജനിച്ചു.
പന്ത്രണ്ടാമത്തെ വയസ്സിൽ മധുമാധുര്യം എന്ന നാടകത്തിലൂടെയാണ്‌ പങ്കജം നാടകവേദിയിലെത്തുന്നത്.
പിന്നീട് രക്തബന്ധം , ഗ്രാമീണ ഗായകൻ , വിവാഹ വേദി തുടങ്ങിയ നാടകങ്ങളിലും അഭിനയിച്ചു .
ആദ്യം അഭിനയിച്ചതു് പ്രേമലേഖ എന്ന ചിത്രത്തിലാണു്.
റിലീസായ ആദ്യചിത്രം വിശപ്പിന്റെ വിളിയാണു്.
ഉദയാചിത്രങ്ങളിലെ ഭാഗ്യനക്ഷത്രം എന്നാണു് പങ്കജവല്ലി അറിയപ്പെട്ടിരുന്നതു്.
ചെമ്മീൻ എന്ന ചിത്രത്തിലെ ചക്കി എന്ന വേഷമാണ്‌ പങ്കജത്തിന്റെ ചലച്ചിത്ര ജീവിതത്തിലെ പ്രധാന വേഷങ്ങളിലൊന്ന്.
അവസാനം അഭിനയിച്ചതു് കുഞ്ഞിക്കൂനൻ എന്ന ചിത്രത്തിലാണു്.
977 ബോബൻ കുഞ്ചാക്കോ അടൂർ ഭാസി ചൂണ്ടക്കാരി 1977 സന്തോഷ് കുമാർ പി വിജയൻ കടത്തനാട്ടു മാക്കം 	1978 അപ്പച്ചൻ (നവോദയ) അപ്പച്ചൻ (നവോദയ) ചക്രായുധം 1978 അരീഫ ഹസ്സൻ ആർ രഘുവരൻ നായർ രാജവീഥി 1979 പണായി ഭാസ്കരൻ നായർ സേനൻ ഇടവഴിയിലെ പൂച്ച മിണ്ടാപ്പൂച്ച 1979 കെ സി ജോയ് ടി ഹരിഹരൻ പാലാട്ടു കുഞ്ഞിക്കണ്ണൻ 1980 ബോബൻ കുഞ്ചാക്കോ ബോബൻ കുഞ്ചാക്കോ തീക്കടൽ 1980 അപ്പച്ചൻ (നവോദയ) അപ്പച്ചൻ (നവോദയ) അമ്മയും മകളും 1980 വി വി പ്രൊഡക്ഷൻ സ്റ്റാൻലി ജോസ് വാടക വീട്ടിലെ അതിഥി 1981 __ പി രാമദാസ് അനന്തരം 1987 രവീന്ദ്രനാഥൻ നായർ അടൂർ ഗോപാലകൃഷ്ണൻ സ്വാഗതം 1989 ആനന്ദ് വേണു നാഗവള്ളി മെയ്‌ ദിനം 1990 എൻ ഗോപാലകൃഷ്ണൻ എ പി സത്യൻ നീലഗിരി 1991 കെ ജി രാജഗോപാൽ ഐ വി ശശി കുടുംബസമേതം 1992 മുംതാസ് ബഷീർ ജയരാജ് കുടുംബസ്നേഹം 1993 U മുംതാസ് ബഷീർ തരം തിരിക്കാത്തത് തുമ്പോളി കടപ്പുറം 1995 ശിവാനന്ദൻ ജയരാജ് വൃദ്ധന്മാരെ സൂക്ഷിക്കുക 1995 എം മണി സുനിൽ സൂത്രധാരൻ 2001 കെ എ ജലീൽ എ കെ ലോഹിതദാസ് സ്നേഹപൂർവ്വം 2001 U അപ്സരാസ് പി ജി ജോൺസൺ അഥീന 2002 ആർതർ ഫിലിംസ് കൃഷ്ണദാസ് പുരസ്കാരങ്ങൾ ചെമ്മീൻ എന്ന ചിത്രത്തിലെ അഭിനയത്തിനു് സഹനടിക്കുള്ള സംസ്ഥാന അവാർഡ് ലഭിച്ചു.
2008-ൽ കേരള സംഗീത നാടക അക്കാദമി നാടക രംഗത്തു നൽകിയ സം‌ഭാവനകളെ പരിഗണിച്ച പങ്കജത്തെ ആദരിച്ചു .
2010 ജൂൺ 26 -നു് അടൂരിലെ വീട്ടിൽ വെച്ച് വാർദ്ധക്യസഹജമായ രോഗങ്ങളെത്തുടർന്ന് അന്തരിച്ചു .
അവലംബം 1 2 {{ cite news }} : Check date values in: | date= ( help ) ↑ http://www.malayalasangeetham.info/displayProfile.php?category=actors artist=Adoor%20Pankajam limit=107 ↑
അടൂർ ഗോപാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Adoor_Gopalakrishnan
മലയാള സിനിമയിലെ പ്രതിഭാശാലിയായ സംവിധായകനാണ് അടൂർ ഗോപാലകൃഷ്ണൻ.
ഇദ്ദേഹം സംവിധാനം ചെയ്ത ചലച്ചിത്രങ്ങൾ എല്ലാം തന്നെ അന്താരാഷ്ട്ര തലത്തിൽ ശ്രദ്ധിക്കപ്പെട്ടിട്ടുണ്ട്.
ദേശീയവും ദേശാന്തരീയവുമായ അംഗീകാരം നേടിയ അടൂർ ഗോപാലകൃഷ്ണൻ വാണിജ്യ സിനിമകളിൽ നിന്നു വ്യത്യസ്തമായി സമാന്തര സിനിമയുടെ ആളാണ്.
പത്തനംതിട്ട ജില്ലയിലെ അടൂരിൽ 1941 ജൂലൈ 3 നു ജനിച്ചു .
അടൂരിന്റെ സ്വയംവരം എന്ന ആദ്യ ചലച്ചിത്രം മലയാളത്തിലെ നവതരംഗസിനിമയ്ക്ക് തുടക്കം കുറിച്ച രചനയാണ്.
സംവിധാനത്തിലേക്ക് അടൂർ
നാടകത്തിലുള്ള കമ്പം കാരണം അടൂർ 1962 ഇൽ പൂന ഫിലിം ഇൻസ്റ്റിറ്റ്യൂട്ടിൽ സംവിധാനം പഠിക്കുവാൻ പോയി.
ചലച്ചിത്ര സംവിധാനം പഠിക്കുന്നത് തന്നെ ഒരു നല്ല നാടകസംവിധായകൻ ആക്കുമെന്ന വിശ്വാസമായിരുന്നു ഇതിനു പ്രചോദനം.
പക്ഷേ ചലച്ചിത്രം എന്ന മാദ്ധ്യമത്തിന്റെ കഴിവുകളെ അവിടെവെച്ച് അടൂർ കണ്ടെത്തുകയായിരുന്നു.
തിരക്കഥാരചനയിലും സംവിധാനത്തിലും ഡിപ്ലോമയുമായി 1965-ൽ പൂനെ ഫിലിം ഇൻസ്റ്റിറ്റ്യൂട്ടിൽ ചലച്ചിത്രപഠനം പൂർത്തിയാക്കിയ അടൂർ ഗോപാലകൃഷ്ണൻ, അതേ വർഷം തന്നെ കുളത്തൂർ ഭാസ്കരൻ നായരുടെ പങ്കാളിത്തത്തോടെ കേരളത്തിലെ ആദ്യത്തെ ഫിലിം സൊസൈറ്റിയായ തിരുവന്തപുരത്തെ ചിത്രലേഖ ഫിലിം സൊസൈറ്റിയും , സ്വതന്ത്രമായി സിനിമകളുടെ നിർമ്മാണവും വിതരണവും പ്രദർശനവും നിർവഹിക്കാനായി ചിത്രലേഖ ഫിലിം കോപ്പറേറ്റീവും സ്ഥാപിക്കുകയുണ്ടായി.
ഇത്തരത്തിലുള്ള ഇന്ത്യയിലെ ആദ്യത്തെ സ്വതന്ത്രസ്ഥാപനമാണു ചിത്രലേഖ ഫിലിം കോപ്പറേറ്റീവ്.
മലയാളചലച്ചിത്രവും അടൂരും
അടൂരിന്റെ സ്വയംവരത്തിനു മുൻപുവരെ സിനിമകൾ എത്രതന്നെ ഉദാത്തമായിരുന്നാലും അവ വാണിജ്യ വശത്തിന് ഒരുപാട് പ്രാധാന്യം കൊടുത്തിരുന്നു.
ഗാന നൃത്ത രംഗങ്ങളില്ലാത്ത സിനിമകൾ ചിന്തിക്കുവാൻ പോലുമാവാത്ത ഒരു കാലഘട്ടത്തിലാണ് സ്വയംവരത്തിന്റെ രംഗപ്രവേശം.
ജനകീയ സിനിമകളുടെ നേരെ മുഖം തിരിച്ച ‘സ്വയംവര‘ത്തെ സാധാരണ സിനിമാ പ്രേക്ഷകർ ഒട്ടോരു ചുളിഞ്ഞ നെറ്റിയോടെയും തെല്ലൊരമ്പരപ്പോടെയുമാണ് സ്വീകരിച്ചത്.
ഒരു ചെറിയ വിഭാഗം ജനങ്ങൾ മാത്രം ഈ പുതിയ രീതിയെ സഹർഷം എതിരേറ്റു.
അടൂർ ഗോപാലകൃഷ്ണൻ കേരള അന്താരാഷ്ട്ര ചലച്ചിത്രമേള 2016ൽ പങ്കെടുക്കുന്നു.
കേരളത്തിൽ സമാന്തര സിനിമയുടെ പിതൃത്വവും അടൂരിന്  അവകാശപ്പെടാവുന്നതാണ്.
കേരളത്തിലെ ആദ്യത്തെ സിനിമാ നിർമ്മാണ സഹകരണ സംഘം ആയ ചിത്രലേഖ അടൂർ മുൻ‌കൈ എടുത്ത് രൂപവത്കരിച്ചതാണ്.
അരവിന്ദൻ , പി.എ.ബക്കർ , കെ.ജി. ജോർജ്ജ് , പവിത്രൻ , രവീന്ദ്രൻ തുടങ്ങിയ ഒട്ടനവധി സംവിധായകരെ പ്രചോദിപ്പിക്കുവാൻ ചിത്രലേഖയ്ക്കു കഴിഞ്ഞു.
അടൂരിന്റെ ചലച്ചിത്രങ്ങൾ ഇന്ത്യയിലും വിദേശത്തും ശ്രദ്ധിക്കപ്പെട്ടിട്ടുണ്ടെങ്കിലും അവയെക്കുറിച്ചുള്ള ജേർണലിസ്റ്റിക് നിരൂപണങ്ങളും അഭിമുഖങ്ങളും അല്ലാതെ അക്കാദമിക് പഠനങ്ങൾ ഇതുവരെ ഉണ്ടായിട്ടില്ല.
അടൂർ സിനിമകളെക്കുറിച്ചുള്ള ഇംഗ്ലീഷിലെ ആദ്യത്തെ ലേഖനസമാഹാരം പ്രസിദ്ധീകൃതമായത് 2006-ലാണ്.
പുരസ്കാരങ്ങൾ അടൂർ തന്റെ ചിത്രത്തിനരികിൽ പത്മശ്രീ പുരസ്കാരം ദാദാസാഹിബ് ഫാൽക്കെ പുരസ്കാരം - 2004 മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ജെ.സി ഡാനിയേൽ പുരസ്‌കാരം(2016).
ആജീവനാന്ത സംഭാവനകളെ മുൻനിർത്തി ഇന്ത്യാ ഗവർണ്മെന്റിന്റെ ദാദാ സാഹെബ് ഫാൽകെ അവാർഡ് (2005)
ദേശീയ, സംസ്ഥാന സിനിമാ അവാർഡുകൾ - സ്വയംവരം , കൊടിയേറ്റം , എലിപ്പത്തായം , അനന്തരം , മതിലുകൾ , വിധേയൻ , കഥാപുരുഷൻ , നിഴൽക്കുത്ത് , ഒരു പെണ്ണും രണ്ടാണും .
ദേശീയ അവാർഡ് ഏഴു തവണ ലഭിച്ചു .
അന്താരാഷ്ട്ര സിനിമാ നിരൂപകരുടെ അവാർഡ് (FIPRESCI) അഞ്ചു തവണ തുടർച്ചയായി ലഭിച്ചു.
എലിപ്പത്തായത്തിന് 1982-ൽ ലണ്ടൻ ചലച്ചിത്രോത്സവത്തിൽ സതർലാന്റ് ട്രോഫി ലഭിച്ചു.
ഏറ്റവും മൗലികവും ഭാവനാപൂർണ്ണവുമായ ചിത്രത്തിന് 1982 ഇൽ ബ്രിട്ടീഷ് ഫിലിം ഇൻസ്റ്റിറ്റ്യൂട്ടിന്റെ അവാർഡ് ലഭിച്ചു.
ആജീവനാന്ത സംഭാവനകളെ മുൻനിർത്തി ഇന്ത്യാ ഗവർണ്മെന്റിൽനിന്നു പത്മശ്രീ ലഭിച്ചു.
അടൂരിന്റെ ചലച്ചിത്രങ്ങൾ സ്വയംവരം (1972) - (സംവിധാനം), കഥ, തിരക്കഥ (കെ.പി.കുമാരനുമൊത്ത് രചിച്ചു).
കൊടിയേറ്റം (1977) - കഥ, തിരക്കഥ, സംവിധാനം എലിപ്പത്തായം (1981) - കഥ, തിരക്കഥ, സംവിധാനം മുഖാമുഖം (1984) - കഥ, തിരക്കഥ, സംവിധാനം അനന്തരം (1987‌‌) - കഥ, തിരക്കഥ, സംവിധാനം മതിലുകൾ (1989) - തിരക്കഥ, സംവിധാനം വിധേയൻ (1993) - തിരക്കഥ, സംവിധാനം കഥാപുരുഷൻ (1995) - കഥ, തിരക്കഥ, സംവിധാനം നിഴൽക്കുത്ത് (2003) - കഥ, തിരക്കഥ, സംവിധാനം നാല്‌ പെണ്ണുങ്ങൾ (2007) - തിരക്കഥ, സംവിധാനം ഒരു പെണ്ണും രണ്ടാണും (2008) - തിരക്കഥ, സംവിധാനം പിന്നെയും (2016) - തിരക്കഥ, സംവിധാനം അടൂരിന്റെ ഹ്രസ്വചിത്രങ്ങളും ഡോക്യുമെന്ററികളും ദി ലൈറ്റ് എ ഗ്രേറ്റ് ഡേ (1965)ഫിലിം ഇൻസ്റ്റിറ്റ്യൂട്ട് ഡിപ്ലോമ ഫിലിം ദ് മിത്ത് (1967) എ ഡേ അറ്റ് കോവളം എ മിഷൻ ഓഫ് ലൗ ആന്റ് മാൻ ക്രിയേറ്റഡ് (1968) മൺതരികൾ ഡേഞ്ജർ അറ്റ് യുവർ ഡോർസ്റ്റെപ്പ് (1968) മോഹിനിയാട്ടം പ്രതിസന്ധി ഗംഗ കിളിമാനൂരിൽ ഒരു ദശലക്ഷാധിപതി ഗുരു ചെങ്ങന്നൂർ ടുവേർഡ്സ് നാഷണൽ എസ്.ടി.ഡി (1969) പാസ്റ്റ് ഇൻ പെർസ്പെക്ടീവ് (1975) യക്ഷഗാനം (1979) ദ് ചോള ഹെറിറ്റേജ് (1980) കൃഷ്ണനാട്ടം (1982) റോമാൻസ് ഓഫ് റബ്ബർ ഇടുക്കി കലാമണ്ഡലം ഗോപി (ഡോക്യുമെന്ററി) (2000) കൂടിയാട്ടം കലാമണ്ഡലം രാമൻകുട്ടിനായർ അടൂരിന്റെ ഗ്രന്ഥങ്ങൾ സിനിമയുടെ ലോകം - കേരള ഭാഷാ ഇൻസ്റ്റിറ്റ്യൂട്ട് സിനിമാനുഭവം - മാതൃഭൂമി ബുക്ക്സ് സിനിമ, സാഹിത്യം, ജീവിതം - കറന്റ് ബുക്ക്സ് പ്രസിദ്ധീകരിച്ചിട്ടുള്ള തിരക്കഥകൾ കൊടിയേറ്റം - പൂർണ്ണ പബ്ലിക്കേഷൻസ് എലിപ്പത്തായം - കേരള ഭാഷാ ഇൻസ്റ്റിറ്റ്യൂട്ട് മുഖാമുഖം - ഡി. സി. ബൂക്ക്സ് മതിലുകൾ - മാതൃഭൂമി ബുക്ക്സ് വിധേയൻ - എം. ജി. യൂണിവേഴ്സിറ്റി കോ-ഓ സൊസൈറ്റി കഥാപുരുഷൻ - കേരള ഭാഷാ ഇൻസ്റ്റിറ്റ്യൂട്ട് നിഴൽക്കുത്ത് - ഡി.സി. ബുക്സ് ഇംഗ്ലീഷിലുള്ള തിരക്കഥകൾ Rat-trap - Seagull Books Face to Face - Seagull Books Monologue - Seagull Books മറ്റു വിവരങ്ങൾ 2022 മാർച്ച്‌ IFFK വേദിയിൽ
സ്വയംവരത്തിനു മുൻപ് ഒട്ടനവധി ഹ്രസ്വചിത്രങ്ങൾ അടൂർ സംവിധാനം ചെയ്തിട്ടുണ്ട്.
‘മിത്ത്’ എന്ന 50 സെക്കന്റ് ദൈർഘ്യം ഉള്ള ഹ്രസ്വചിത്രം മോണ്രിയാൽ ചലച്ചിത്രോത്സവത്തിൽ പ്രദർശിപ്പിച്ചു.
25 ഓളം ഡോക്യുമെന്ററികളും അടൂർ സംവിധാനം ചെയ്തിട്ടുണ്ട്.
അവലംബം 1 2 {{ cite news }} : Check date values in: | accessdate= and | date= ( help ) 1 2 S Ganguly, “Constructing the Imaginary: Creativity and Otherness in the Films of Adoor Gopalakrishnan”, The Journal of Commonwealth Literaturr.
, 2008, 43, 43-55 ↑ Lalit Mohan Joshi and C.S. Venkiteswaran, eds, A Door to Adoor, London: South Asian Cinema Foundation, 2006 ↑ ↑ ↑ പുറമേനിന്നുള്ള കണ്ണികൾ Adoor Gopalakrishnan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഐ.എം.ഡി.ബി - അടൂർ അടൂരുമായി ഉള്ള അഭിമുഖം Archived 2008-12-10 at the Wayback Machine .
അടൂരിന്റെ ആവനാഴി അടൂരിന്റെ ഔദ്യോഗിക വെബ്സൈറ്റ് Archived 2009-09-13 at the Wayback Machine .
ആരോമലുണ്ണി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Aromalunni_(Film)
ഉദയായുടെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ് ആരോമലുണ്ണി .
വടക്കൻപാട്ടിലെ വീരനായകനായ ആരോമലുണ്ണിയുടെ കഥയ്ക്ക് ശാരംഗപാണി ചലച്ചിത്രഭാഷ്യം നല്കി.
1972 ഏപ്രിൽ 14നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.
അഭിനേതാക്കളും കഥാപാത്രങ്ങളും അഭിനേതാവ് കഥാപാത്രം അഭിനേതാവ് കഥാപാത്രം പ്രേംനസീർ ആരോമലുണ്ണി / കുഞ്ഞിരാമൻ രവിചന്ദ്രൻ കണ്ണപ്പനുണ്ണി / ചന്ദ്രപ്പൻ ഉമ്മർ തമ്പിക്കുട്ടി തിക്കുറിശ്ശി കണ്ണപ്പ ചേകവർ ജി.കെ. പിള്ള കോലശ്രീ രാജാവ് ഗോവിന്ദൻകുട്ടി കേളു അമ്മാവൻ എസ്.പി. പിള്ള പാണൻ അടൂർ ഭാസി മാതു ആലുംമൂടൻ കേശു ഷീല മാക്കം വിജയശ്രീ കുഞ്ഞിക്കന്നി രാഗിണി ഉണ്ണിയാർച്ച കവിയൂർ പൊന്നമ്മ തുമ്പോലാർച്ച അടൂർ പങ്കജം നാണിപ്പെണ്ണ് കെ.പി.എ.സി. ലളിത ചിരുത (തുമ്പോലാർച്ചയുടെ തോഴി) മണവാളൻ ജോസഫ് ഉണിക്കോനാർ നായർ പറവൂർ ഭരതൻ നമ്പൂരി പട്ടം സദൻ തുണക്കാരൻ പ്രേംജി രാജഗുരു പിന്നണി പ്രവർത്തകർ നിർമ്മാണം കുഞ്ചാക്കോ സംവിധാനം കുഞ്ചാക്കോ ഗാനരചന വയലാർ സംഗീതസംവിധാനം ദേവരാജൻ തിരക്കഥ ശാരംഗപാണി സംഭാഷണം ശാരംഗപാണി ചിത്രസംയോജനം വീരപ്പൻ ഛായാഗ്രഹണം യു. രാജഗോപാൽ ഗായകർ യേശുദാസ് രവീന്ദ്രൻ ജയചന്ദ്രൻ പി. സുശീല പി. മാധുരി കലാസംവിധാനം ഗംഗ ഗാനങ്ങൾ
വയലാർ രചിച്ച് ദേവരാജൻ ഈണം പകർന്ന ഒൻപത് ഗാനങ്ങളാണ് ഈ ചിത്രത്തിൽ ഉൾപ്പെടുത്തിയിരുന്നത്.
യേശുദാസ് , രവീന്ദ്രൻ , ജയചന്ദ്രൻ , പി. സുശീല , പി. മാധുരി എന്നീ ഗായകരാണ് ഗാനങ്ങൾ ആലപിച്ചത്.
അവലംബം ആരോമലുണ്ണി - മലയാള സംഗീതം പുറത്തേക്കുള്ള കണ്ണികൾ
ആരോമലുണ്ണി ചലച്ചിത്രം പൂർണ്ണമായി യൂട്യൂബിൽ കാണാം .
ആരോമൽ ചേകവർ ഇംഗ്ലീഷ് വിലാസം https://ml.wikipedia.org/wiki/Aromal_Chekavar
16-ആം നൂറ്റാണ്ടിൽ വടക്കൻ കേരളത്തിൽ ജീവിച്ചിരുന്ന ഒരു ധീര യോദ്ധാവാണ് ആരോമൽ ചേകവർ .
വടക്കൻ പാട്ടുകളിലൂടെയാണ്  അദ്ദേഹത്തിന്റെ ആയോധന പാടവത്തെ വാഴ്ത്തുന്ന കഥകൾ പ്രചരിച്ചത്.
കടത്തനാട് നാട്ടുരാജ്യത്തെ പ്രശസ്ത  ഹിന്ദു തീയർ തറവാടായ പുത്തൂരം തറവാട്ടിൽ കണ്ണപ്പചേകവരുടെ മകനായി ജനിച്ച 18 കളരിക്ക് ആശാനായ  ആരോമൽ ചേകവർക്ക് ഉണ്ണിയാർച്ച എന്ന സഹോദരിയും ഉണ്ണിക്കണ്ണൻ എന്ന സഹോദരനും ഉണ്ട്.
കണ്ണപ്പനുണ്ണി എന്നാണ് ആരോമൽ ചേകവരുടെ മകന്റെ പേര്.
അമ്മാവന്റെ മകളായ കുഞ്ചുണ്ണൂലി , മികവിൽ മികച്ചേരി വീട്ടിൽ തുമ്പോലാർച്ച എന്നിവരാണ് ഭാര്യമാർ.
കുഞ്ചുണ്ണൂലിയിൽ ജനിച്ച കണ്ണപ്പനുണ്ണിയെക്കൂടാതെ തുമ്പോലാർച്ചയിലും ഒരു മകനുണ്ട്.
ആരോമൽ ചേകവരേ പറ്റി വാഴ്ത്തപ്പെട്ട പാട്ടുകളിൽ പ്രധാനപ്പെട്ടത് പുത്തരിയങ്കം വെട്ടിയതും, പകിട കളിക്ക് പോയതുമാണ്.
കണ്ണപ്പചേകവരേ പറ്റിയും പാട്ടുണ്ട്, “
ഏഴങ്കം വെട്ടിജ്ജയിച്ചു അച്ഛൻ; പന്തിരണ്ടങ്കം പദവി തീർത്തു; ഇരുപത്തിരണ്ടങ്കം താരി താഴ്ത്തി.
പണ്ട് ഉത്തരകേരളത്തിൽ കോഴിക്കോട്, കൊലത്ത്നാട് എന്നിങ്ങനെ ഉള്ള നാട്ടു രാജ്യങ്ങൾ നിലനിന്നിരുന്നു.
കൂടാതെ ചെറുനാട്ടുരാജ്യങ്ങളും  നിലനിന്നിരുന്നു, ഇവയെല്ലാം പ്രാധാന രാജ്യങ്ങളുടെ സാമന്ത രാജ്യങ്ങളോ ആയിരുന്നു.
അക്കൂട്ടത്തിൽ ഉള്ള ഒരു രാജ്യമായിരുന്നു കടത്തനാട് , ഇന്നത്തെ കോഴിക്കോട്ടെ വടകര ആയിരുന്നു പണ്ട് കാലത്തെ കടത്തനാട് എന്നാണ് പറയപ്പെടുന്നത്.
ഈ കടത്തനാട്ടിൽ ആണ് 16നൂറ്റാണ്ടിൽ അധിപ്രശസ്ത പുത്തൂരം വീട് സ്ഥിതി ചെയ്തിരുന്നത് ഒതേനനും കൊല്ല വർഷം 759(കൃസ്തു വർഷം 1583)നും ഒരു നൂറ്റാണ്ട് മുൻപ് ആയിരുന്നു ഈ പുത്തൂരം വീട്ടുകാർ ജീവിച്ചത് എന്നു ചരിത്രകാരന്മാർ പറയുന്നു.
അമ്പാടി കോലോത്തെ മേനോന്മാർക്കും, പൊൻവാണിഭ ചെട്ടികൾക്കും പണം പലിശയ്ക്ക് കൊടുത്തിരുന്നത് പുത്തൂരം വീട്ടുക്കാരാണ്, യുദ്ധമുണ്ടായൽ ആദ്യം രാജാക്കന്മാർ പടയാളികളെ തേടി എത്തുന്നതും ഇവരുടെ കളരികളിൽ ആയിരുന്നു എന്നും വടക്കൻ പാട്ടിൽ പറയപ്പെടുന്നു.
പുത്തൂരം പാട്ടുകളിലാണ് ആരോമൽ ചേകവരുടെ വീര ഗാഥകൾ വാഴ്തപ്പെട്ടത്, അസാമാന്യമായ ധീരതയും മെയ്യഴകും ആരോമൽ ചേകവർക്കുണ്ടായിരുന്നു.
വടക്കൻ പാട്ടിലെ സന്ദർഭം.
“ പുത്തൂരം വീട്ടിൽ ജനിച്ചോരെല്ലാം
പൂപോലഴകുള്ളോരായിരുന്നു
ആണുങ്ങളായി വളർന്നോരെല്ലാം
അങ്കം ജയിച്ചവരായിരുന്നു
കുന്നത്തു വച്ച വിളക്കു പോലെ
ചന്ദനക്കാതൽ കടഞ്ഞ പോലെ
പുത്തൂരം ആരോമൽചേകവരോ
പൂന്തിങ്കൾ മാനത്തുദിച്ച പോലെ
ഉദിച്ച പോലെ
മുത്തു കടഞ്ഞ കതിർമുഖവും
ശംഖു കടഞ്ഞ കഴുത്തഴകും
ആലിലയ്ക്കൊത്തോരണി വയറും
പൂണൂൽ പരിചൊത്ത പൂഞ്ചുണങ്ങും
പൊക്കിൾക്കുഴിയും പുറവടിവും
പൊന്നേലസ്സിട്ട മണിയരയും
അങ്കത്തഴമ്പുള്ള പാദങ്ങളും
പാദങ്ങൾക്കൊത്ത മെതിയടിയും
മെതിയടിയും
പുതൂരം ആരോമൽചേകവരോ 
പൂവമ്പനേപ്പോലെയായിരുന്നു
ഏഴഴകുള്ളവനായിരുന്നു
എല്ലാം തികഞ്ഞവനായിരുന്നു പുത്തരിയങ്കപ്പറമ്പിൽ വച്ചാ മുത്തുവിളക്കു പൊലിഞ്ഞു പോയി...
” പുത്തരിയങ്കം
ഒരിക്കൽ പ്രജാപതി നാട്ടിലെ കുരുങ്ങടി കൈമൾ എന്ന ദേശവാഴി മരണപ്പെടുകയും അധികാരത്തിനായി  അനന്തിരവരിൽ കീഴൂരിടത്തിലെ ഉണിക്കോനാരും മേലൂരിടത്തിലെ ഉണിച്ചന്ത്രാരും തമ്മിൽ മൂപ്പുതർക്കമുണ്ടായി ; വയറ്റാട്ടിയുടെ സാക്ഷിമൊഴിയും മറ്റു നാടുവാഴികളുടെ ഒത്തുതീർപ്പുശ്രമങ്ങളും വിഫലമായി.
ഉഭയകക്ഷികളും പരസ്‌പരം അങ്കപ്പോരു നടത്തി പ്രശ്‌നം പരിഹരിക്കണം എന്ന്‌ തീരുമാനിക്കപ്പെട്ടു.
അങ്കത്തിന് ചേകവന്മാരെ നോക്കി നടന്ന ഉണ്ണികോനാർക്ക് നല്ല ചേകവരേ കിട്ടിയില്ല അങ്ങനെ ഇരിക്കുമ്പോൾ ആണ് പേരും പ്രശസ്തിയുമുള്ള പുത്തൂരം വീട്ടിലെ ചേകവന്മാരെ പറ്റി കേൾക്കുന്നത്, അങ്ങനെ പല്ലക്കിലേറി   ഉണിക്കോനാർ പുത്തൂരംവീട്ടിലെ കണ്ണപ്പ ചേകവരേ സമീപിച്ച്‌ തനിക്കുവേണ്ടി അങ്കംവെട്ടണമെന്നഭ്യർഥിച്ചു.
പക്ഷെ പ്രായമായ കണ്ണപ്പചേകവർ ഉണ്ണികോനാർക്ക് അത്ര തൃപ്തി ആയില്ല.
അപ്പോൾ ആണ് ആരോമൽ ചേകവർ ചെങ്കോൽ പിടിച്ചു രാജകീയ പ്രൗഢിയിൽ ഉമ്മറത്തെക്ക് വന്നത്, ആരോമൽ ചേകവരുടെ ഈ തേജസ് കണ്ട് ഉണ്ണിക്കോനാർ എഴുന്നേറ്റ് നിന്നു.
22 കാരനായ ആരോമൽ ചേകവർക്ക്‌ അങ്കവിദ്യകളെല്ലാം സ്വായത്തമായിരുന്നു; എങ്കിലും ഒരിക്കലും അങ്കം വെട്ടിയിരുന്നില്ല.
എന്നാൽ അങ്കപ്പോരിനുള്ള ക്ഷണം, വിശേഷിച്ചും ആദ്യത്തേത്‌, നിരസിക്കുന്നത്‌ തറവാട്ടുമഹിമയ്‌ക്കു ചേരുന്ന നടപടിയല്ലെന്ന്‌ ആരോമൽ കരുതി.
മാതാപിതാക്കളും ഭാര്യമാരും മറ്റ് ബന്ധുമിത്രാദികളും ആരോമലിനെ പിന്തിരിപ്പിക്കാൻ ശ്രമിച്ചെങ്കിലും ഉണിക്കോനാർക്കുവേണ്ടി അങ്കം വെട്ടാനുള്ള തീരുമാനത്തിൽനിന്നും ആരോമൽ പിന്മാറിയില്ല.
4 തലമുറയ്ക്ക് കഴിയാനുള്ള അങ്കപ്പണം വച്ചാൽ മാത്രമേ ആരോമൽ ചേകവരേ അങ്കത്തിന് കിട്ടു എന്നു ചേകവർ കടുപ്പിച്ചു പറഞ്ഞു.
ഉണ്ണിക്കോനാർക്ക് മറ്റു വഴി ഇല്ലാതെ വന്നു.
മറു വശത്ത് ഉണ്ണിചന്ത്രോർ പേരു കേട്ട അരിങ്ങോടർ ചേകവരേ ക്ഷണിച്ചിരുന്നു.
അത് കൊണ്ട് പുത്തൂരം വീട്ടിൽ ആരോമൽ ചേകവർ തന്നെ വേണം എന്ന അദേഹം തീരുമാനം എടുത്തു.
അങ്കം നിശ്ചയിച്ചതിന് ശേഷം, അങ്കത്തിൽ തനിക്കു സഹായിയായി മച്ചുനനായ ചന്തുവിനെക്കൂടി കൂട്ടാൻ ആരോമൽ തീരുമാനിച്ചു.
അങ്കത്തിന്‌ ഉണിച്ചന്ത്രാർ ആശ്രയിച്ചത്‌ അരിങ്ങോടൻ ചേകവരെയാണ്‌; അരിങ്ങോടൻ അങ്കവിദ്യയിലെന്നപോലെ ചതിപ്രയോഗത്തിലും ചതുരനാണ്‌.
അങ്കത്തട്ട്‌ പണിയുന്ന തച്ചനെ സ്വാധീനിച്ച്‌ അയാൾ അതിന്റെ നിർമ്മാണത്തിൽ ചില കുഴപ്പങ്ങൾ ഉണ്ടാക്കി; പിന്നീട്  ആരോമലിന്റെ സഹായിയായ ചന്തുവിനെയും പാട്ടിലാക്കി.
അങ്കപ്പോര്‌ (പൊയ്‌ത്ത്‌) ആരംഭിക്കുന്നതിനു മുമ്പ്‌ ആരോമൽ അങ്കത്തട്ടിൽ കയറി ചില അഭ്യാസപ്രകടനങ്ങൾ നടത്തി.